Եֆիմ Կոնոպլյա

**Եֆիմ Դմիտրիևիչ Կոնոպլյա** (,), ուկրաինացի ֆուտբոլիստ, Դոնեցկի «Շախտյորի» և Ուկրաինայի հավաքականի պաշտպան։ 2024 թվականի Եվրոպայի առաջնության մասնակից։

## Ակումբային կարիերա
Եֆիմը ՍԴՅՈՒՇՈՐ «Շախտյորի» սան է։ 2016/17 մրցաշրջանում սկսել է հանդես գալ Դոնեցկի ակումբի պատանեկան թիմում։ 2018 թվականին տեղափոխվել է երիտասարդական կազմ, որտեղ մասնակցել Է Ուկրաինայի երիտասարդական առաջնության քսան հանդիպման: 2019 թվականի հունիսին վարձավճարով տեղափոխվել է «Դեսնա»։ 2019/20 մրցաշրջանում «Դեսնայի» կազմում բոլոր մրցաշարերում ընդհանուր առմամբ անցկացրել է 24 հանդիպում (որոնցից 22-ը՝ առաջնությունում և 2-ը՝ գավաթում), խփած գոլերով աչքի չի ընկել։ Նրա թիմը զբաղեցրել է մրցաշարային աղյուսակի 4-րդ հորիզոնականը (ակումբի պատմության ամենաբարձր նվաճումը)՝ Եվրոպա լիգայի որակավորման երրորդ փուլին մասնակցելու իրավունքով:

2020 թվականի սեպտեմբերի 24-ին նորամուտն է նշել եվրագավաթներում՝ Եվրոպա լիգայի որակավորման երրորդ փուլի ամբողջական հանդիպումը անցկացնելով գերմանական «Վոլֆսբուրգի» դեմ «ԱՈԿ-ստեդիում», որն ավարտվել է 2:0 հաշվով՝ հօգուտ տանտերերի, և «Դեսնան» չի անցել հաջորդ փուլ (պատասխան հանդիպում այս փուլում չի անցկացվել)։ Այս հանդիպումը մեկնարկային էր նաև «Դեսնայի» համար եվրոգավաթներում։

2021 թվականի մայիսի 9-ին խփել է իր առաջին գոլը «Դեսնայի» կազմում (և առաջինը ակումբային կարիերայում)՝ 44-րդ րոպեին աչքի ընկնելով Ուկրաինայի ֆուտբոլի Պրեմիեր լիգայում 26-րդ տուրի «Մարիուպոլի» դեմ արտագնա խաղում (1:4)։ Ընդհանուր առմամբ, Ուկրաինայի ֆուտբոլի Պրեմիեր լիգայի 2020/21 մրցաշրջանում «Դեսնայի» կազմում անցկացրել է 22 հանդիպում, որոնցում խփել է 1 գնդակ, իսկ նրա թիմն ավարտել է 6-րդ հորիզոնականում՝ չհայտնվելով եվրագավաթների գոտում։

2021 թվականի օգոստոսի 21-ին նորամուտն է նշել «Շախտյորի» առաջին թիմում Ուկրաինայի Պրեմիեր լիգայի «Չեռնոմորեցի» դեմ խաղում՝ խաղադաշտում անցկացնելով 90 րոպեն։ 2021 թվականի սեպտեմբերի 18-ին երեք գոլային փոխանցում է կատարել Ուկրաինայի Պրեմիեր լիգայի «Մարիուպոլի» դեմ խաղում։ 2021 թվականի սեպտեմբերի 22-ին դարձել Է Ուկրաինայի սուպերգավաթ 2021-ի հաղթող, որի Կիևի «Դինամոյի» դեմ խաղում 88-րդ րոպեին փոխարինման է դուրս եկել Պեդրինյոյին։

## Կարիերա հավաքականում
Եֆիմը ներկայացրել է Ուկրաինան պատանեկան և երիտասարդական մակարդակներում։ Ուկրաինայի երիտասարդական հավաքականի կազմում մասնակցել է աշխարհի 2019 թվականի առաջնությանը։ Այս մրցաշարում մասնակցել է 6 հանդիպման, որոնցում կատարել է 4 գոլային փոխանցում (դրանցից մեկը՝ հարավկորեացիների հետ եզրափակիչ խաղում)։ Նրա հավաքականը դարձել է աշխարհի չեմպիոն՝ հաղթելով այս մրցաշարում։

2020 թվականի հոկտեմբերին Անդրեյ Շևչենկոն նրան հրավիրել է Ուկրաինայի հավաքական՝ Ֆրանսիայի, Գերմանիայի և Իսպանիայի դեմ խաղերին մասնակցելու համար։ Ֆրանսիայի հետ խաղից առաջ կապտանռնագույնների մի քանի խաղացողներ հիվանդացել էին COVID 19-ով, ինչի պատճառով հանդիպման անցկացումը կասկածի տակ էր: Այնուամենայնիվ, ֆրանսիացիների հետ ընկերական հանդիպումը, ինչպես և նախատեսված էր, տեղի է ունեցել հոկտեմբերի 7-ին։ Շևչենկոն մեկնարկային կազմում ընդգրկել է միանգամից չորս դեբյուտանտի, այդ թվում՝ Կոնոպլյան, որն անցկացրել է ամբողջ խաղը: Հանդիպման արդյունքներով Ուկրաինան պարտվել է իր պատմության մեջ ամենախոշոր հաշվով (1:7)։

2023 թվականի հունիսի 16-ին Հյուսիսային Մակեդոնիայի հետ Եվրոպայի 2024 թվականի առաջնության ընտրական փուլի խաղում աչքի է ընկել Ուկրաինայի կազմում իր մեկնարկային գոլով։

### Ելույթներ ազգային հավաքականում
**Ընդհանուր՝ 4 խաղ, 1 գոլ/1 հաղթանակ, 0 ոչ-ոքի, 3 պարտություն:**

## Ձեռքբերումներ
### Թիմային
; «Շախտյոր» (Դոնեցկ)
* Ուկրաինայի չեմպիոն (2)՝ 2022/23, 2023/24
* Ուկրաինայի գավաթի գավաթակիր՝ 2023/24
* Ուկրաինայի սուպերգավաթակիր՝ 2021

; Ուկրաինայի հավաքական
* Աշխարհի երիտասարդական առաջնության չեմպիոն՝ 2019

### Պարգևներ
* «Արժանիքների համար» III աստիճանի շքանշան (2019)

## Ծանոթագրություններ

## Արտաքին հղումներ
* Профиль на официальном сайте «Шахтёра»

Կատեգորիա:Շախտյոր Դոնեցկի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Ֆուտբոլի պաշտպաններ